CELEX: 32013R1172
Language: ro
Date: 2013-11-18 00:00:00
Title: Regulamentul de punere în aplicare (UE) nr. 1172/2013 al Comisiei din 18 noiembrie 2013 de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Kiwi de l’Adour (IGP)]

20.11.2013   
            
            
               RO
            
            
               Jurnalul Oficial al Uniunii Europene
            
            
               L 310/9
            
         REGULAMENTUL DE PUNERE ÎN APLICARE (UE) NR. 1172/2013 AL COMISIEI
   din 18 noiembrie 2013
   de aprobare a unei modificări minore a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Kiwi de l’Adour (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 53 alineatul (2) al doilea paragraf,
   întrucât:
   
               (1)
            
            
               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al indicației geografice protejate „Kiwi de l’Adour”, înregistrată în temeiul Regulamentului (CE) nr. 419/2009 al Comisiei (2).
            
         
               (2)
            
            
               Cererea vizează modificarea caietului de sarcini prin precizarea modului de fertilizare a livezii. Această modificare nu a dus la modificarea rezumatului publicat (3).
            
         
               (3)
            
            
               Comisia a examinat modificarea în cauză și a concluzionat că este justificată. Deoarece modificarea este minoră în sensul articolului 53 alineatul (2) al treilea paragraf din Regulamentul (UE) nr. 1151/2012, Comisia o poate aproba fără a recurge la procedura stabilită la articolele 50-52 din respectivul regulament,
            
         ADOPTĂ PREZENTUL REGULAMENT:
   Articolul 1
   Caietul de sarcini al indicației geografice protejate „Kiwi de l’Adour” se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 noiembrie 2013.
      
         
            Pentru Comisie, pentru președinte
         
         Dacian CIOLOȘ
         
            Membru al Comisiei
         
      
   
   
      (1)  JO L 343, 14.12.2012, p. 1.
   
      (2)  JO L 125, 21.5.2009, p. 60.
   
      (3)  JO C 263, 16.10.2008, p. 5.
   
      ANEXĂ
      Se aprobă următoarea modificare a caietului de sarcini al indicației geografice protejate „Kiwi de l’Adour”:
      
         Metoda de obținere
      
      În loc de „Aportul de azot (sub formă de fertilizant solubil) nu trebuie să depășească 6 kg per tonă de fructe produse, mai exact, aportul de azot per hectar este limitat la 200 de unități de azot, respectiv 250 de unități de azot în cazul livezilor excepționale menționate anterior”, se va citi „Aportul de azot (sub formă de fertilizant solubil) nu trebuie să depășească 70 de unități de azot per hectar și pe an (necesarul pentru dezvoltarea plantei), plus 4 unități per tonă de fructe produse per hectar și pe an, în limita a 250 de unități de azot per hectar și pe an”.
      Modificarea vizează evoluția modului de fertilizare a livezii de kiwi cu IGP „Kiwi de l’Adour”, în funcție de nevoile livezii și de nevoile fructului. Pentru a oferi mai multă flexibilitate operatorului pentru a se asigura fertilizarea livezii, mai ales în funcție de condițiile climatice, modificarea ține seama în mai mare măsură de dozarea aporturilor.
      Trimitere la publicarea caietului de sarcini consolidat: http://agriculture.gouv.fr/IMG/pdf/20130206_cdc_kiwideladour_bo_cle8134b7.pdf